ઇજિપ્તની મહાન સભ્યતાઓનો જન્મ જે નીલ નદીના કિનારે થાયો હતો. હાલમાં આ નદી સમસ્યાઓનો સામનો કરી રહી છે. નીલ નદીમાંથી મિસરને જરૂરિયાતનું ૯૫ ટકા પાણી મળી રહે છે. આ ઉપરાંત નદીમાં ખેતીમાંથી નીકળેલું અને ઘરમાંથી નીકળેલું પ્રદૂષિત પાણીનું વિતરણ કરી શકાતું નથી. વિશ્વ સંગઠન અનુસાર મિસર એ શહેરોની યાદીમાં આવે છે ત્યાં પાણી પ્રદૂષણ સંબંધિત મૃત્યુદર સૌથી વધારે છે અને લોકોનું સરેરાશ આયુષ્ય પણ ઓછું છે. ૨૦૨૫ સુધીમાં આ દેશે પાણીની અછતનો સામનો કરવો પડશે.જકાર્તા સામે સૌથી મોટી સમસ્યા સમુદ્રનું વધતું જળસ્તર છે. આ ઉપરાંત અન્ય મોટી સમસ્યા અહીંની એક કરોડની વસતી પાણીના વાસ્તવિક નેટવર્ક સુધી પહોંચી શકતી નથી. ગેરકાયદેસર રીતે કૂવાઓનું ખોદકામ વધી રહ્યું છે. તેથી ભૂસ્તર પર દબાણ વધી રહ્યું છે. અહીંના તળાવમાં આસફાલ્ટનું પ્રમાણ વધારે હોવાથી વરસાદનું પાણી સંપૂર્ણ રીતે સુકાતું નથી તેથી જળસંકટમાં વધારો થાય છે.દુનિયાના મીઠા પાણીના સ્રોતોમાં ૨૫ ટકા સ્રોતો રશિયામાં છે. પરંતુ સોવિયત કાળમાં થયેલા દ્યોગિક વિકાસના કારણે પાણીની સમસ્યાઓ ગંભીર બની રહી છે. મોસ્કો સામે આજે સૌથી મોટો પડકાર એ છે કે, જરૂરિયાતના પાણીના ૭૦ ટકા આધાર આ સ્રોત પર રાખવામાં આવી રહ્યો છે. સરકારી તંત્રના જણાવ્યા અનુસાર પીવાના પાણીના સ્રોત ૩૫થી ૬૦ ટકા સ્વચ્છતાના નિયમોનું પાલન કરતા નથી.તુર્કીની સરકારનું માનવામાં આવે તો, ઇસ્તંબૂલમાં પાણીની સમસ્યાઓનો સામનો કરી રહ્યું છે. વર્ષ ૨૦૧૬માં પાણીનું વાર્ષિક વિતરણ પ્રતિ વ્યક્તિને ૧,૭૦૦ ક્યૂબિક મીટર ઓછું હતું. સ્થાનિક જાણકારોનું માનવું છે કે, વર્ષ ૨૦૩૦ સુધીમાં આ સ્થિતિ વધારે ગંભીર બની છે. હાલના વર્ષોમાં વધી રહેલી વસતીના કેટલાંક મહિનાઓમાં આ સમસ્યાઓમાં વધારો થવાના એંધાણ છે. વર્ષ ૨૦૧૪માં પાણીના સંસાધનોની ક્ષમતા ઘટીને ૩૦ ટકા થઈ હતી.મેક્સિકો સિટીમાં ૨.૧ કરોડ રહેવાસીઓ માટે પાણીની તંગી દિવસભર થતી ચર્ચાનો વિષય બન્યો છે. અહીંયાં પાંચમાંથી એક વ્યક્તિને કલાક પૂરતું જ પાણી મળે છે. શહેર પાણીના સ્રોતમાંથી જરૂરિયાતનું ૪૦ ટકા પાણી આયાત કરે છે. આ ઉપરાંત પાણીને રિ-સાઇકલ કરવા માટેની કોઈ પ્રક્રિયા નથી. જેથી પાણીને પીવા લાયક બનાવી શકાય. શહેરની પાઇપલાઇનમાં લીકેજના કારણે ૪૦ ટકા પાણી વહી જાય છે.લંડન પાણીની અછતનો સામનો કરી રહ્યું છે. જ્યાં વાર્ષિક ૬૦૦ મિમી સુધી વરસાદ થાય છે. જે પેરિસ અને ન્યૂયોર્ક કરતા ઓછો છે. લંડન શહેરની જરૂરિયાતનું ૮૦ ટકા પાણી નદીમાંથી આવે છે. ગ્રેટર લંડનના અધિકારીઓએ જણાવ્યું હતું કે, વર્ષ ૨૦૨૫ સુધીમાં લંડનમાં પાણીની અછત વર્તાશે. લંડનમાં પાણી પુરવઠાનું તળિયું દેખાવા લાગ્યું છે. વર્ષ ૨૦૪૦ સુધીમાં અહીં સ્થિતિ ગંભીર બની જશે.જાપાનની રાજધાનીમાં દર વર્ષે અમેરિકાના સિએટલમાં જેટલો વરસાદ થાય છે એટલો વરસાદ ટોકિયોમાં થાય છે. અમેરિકાના સિએટલને રેની સિટી કહેવાય છે. જો વરસાદના પાણીને સાચવવીને રાખવામાં નહીં આવે તો ઓછા વરસાદ વાળા વર્ષમાં કટોકટીનો સામનો કરવો પડશે. પાણીની અછતની સમસ્યાનો ઉકેલ લાવવા માટે અધિકારીઓએ શહેરની ૭૫૦ સાર્વજનિક અને ખાનગી ઇમારતો પર રેન વોટર હાર્વેસ્ટિંગની વ્યવસ્થા કરી છે. ટોકિયોમાં ત્રણ કરોડથી વધારે લોકો વસવાટ કરે છે અને શહેરના ૭૦ ટકા લોકો પીવાના પાણી માટે તળાવ કે ઓગળેલા બરફ પર આધાર રાખે છે. તાજેતરમાં સરકારે પાઇપનું સમારકામ કરવાનું શરૂ કરાવી દીધું છે. જેથી પાણી વેડફાતું અટકે.અમેરિકામાં સૌથી વધુ વરસાદ ધરાવતો વિસ્તાર ફ્લોરિડા છે. પણ મિયામી ટૂંકા ગાળામાં પાણીની અછતની સ્થિતિ સર્જાશે. એટલાન્ટિક મહાસાગરે મુખ્ય તળાવ વીજકાયાનું પાણી પ્રદૂષિત થઈ ગયું છે. જે શહેર માટે પાણીનો મુખ્ય સ્રોત છે. સમુદ્રનું ખારું પાણી મીઠા પાણીના સ્રોતને પ્રદૂષિત કરી રહ્યું છે. જે પાછળનું કારણ સમુદ્રનું વધતું જળસ્તર છે.ધરતી પર ૭૦ ટકા વિસ્તારમાં પાણી છે. પરંતુ આ પાણી ખારું છે. દુનિયામાં પીવા લાયક મીઠું પાણી માત્ર ત્રણ ટકા છે. જે સરળતાથી પ્રાપ્ય નથી. દુનિયાના ૧૦૦ કરોડ લોકોને પીવાનું મીઠું પાણી મળતું નથી. જ્યારે ૨૭૦ કરોડ લોકોને વર્ષમાં એક મહિનો પાણીથી વંચિત રહેવું પડે છે.